**Nono de Panópolis** (en grego: Νόννος, *Nonnos; e Nonnus na tradución latina)* foi un poeta épico en lingua grega da Antigüidade tardía, nado en Panópolis (é a denominación grega; en árabe era أخميم‎, Ajmin ou Akhmin), na Tebaida exipcia, por entón parte do Imperio Romano de Oriente.

Traxectoria
-----------

Viviu probabelmente a finais do século IV ou comezos do século V de nosa era.

Enrico Livrea é partidario de identificar ao poeta co bispo sirio de Edessa, que ten o mesmo nome.

Escribiu as *Dionisíacas*, relato épico sobre o deus Dioniso, unha paráfrase do Evanxeo de Xoán e dous poemas que se perderon: a *Batalla dos Xigantes* e a *Basarica*.

Obras
-----

As *Dionisíacas* é a obra principal de Nono. É un poema épico, escrito en Alexandría, en corenta e oito libros (os mesmos que a *Ilíada* e a *Odisea* sumadas), nuns 21.000 hexámetros homéricos cuxo tema principal é a expedición de Dioniso á India e o seu regreso. O tema xa fora tratado con anterioridade, especialmente logo da expedición de Alexandre Magno á India, xa que o rei macedonio era a miúdo comparado con Dioniso.

Nos primeiros libros do poema nárrase o rapto de Europa, a Xigantomaquia, a historia mítica de Tebas, e só no libro VIII se describe o nacemento de Dioniso. A partir de aí, o poema narra os feitos e fazañas do deus, como un antigo compendio mitolóxico sobre Dioniso, cunha linguaxe colorida e alusións veladas a misterios dionisíacos, relixións orientais, maxia, astroloxía e mesmo elementos cristiáns. A obra foi comparada cos poemas épicos da India, por mor da súa desmesurada extensión. Destaca por unha versificación extremadamente correcta, que chega a facerse monótona. Para moitos autores, poida que sexa o último gran poema do paganismo antigo.

Consérvase tamén outra obra súa consistente nunha paráfrase do Evanxeo de Xoán, que parece indicar -aínda que isto se discute- que nos seus últimos anos Nono se converteu ao cristianismo. Consérvanse 3.750 hexámetros desta obra. Esta obra, pouco estudada, traslada o texto de San Xoán a verso homérico e de sabor arcaizante.

Hai outras obras atribuídas a Nono polas fontes, aínda que dubidosas. Só se conservan catro versos dunhas *Basáricas* (cuxo tema era tamén Dioniso) nun comentario de Estevo de Bizancio. De acordo cun epigrama da Antoloxía Palatina , Nono puido ser tamén autor dunha obra titulada *Batalla dos Xigantes*.

Notas
-----

1. ↑  Rubín, María José. "Ajmin y su museo al aire libre". *sobreegipto.com*. Consultado o 14-02-2019.
2. ↑  Livrea (1987), p. 113
3. ↑  Livrea (1987), p. 98
4. ↑  ix. 198

Véxase tamén
------------

### Bibliografía

* Nono de Panópolis. Editorial Gredos, ed. *Las dionisíacas*. Madrid. ISBN 9788424916879.

1. Edición de S. D. Manterola e L. M. Pinkler, ed. (1995). *Volumen I: Cantos I-XII*. ISBN 9788424916886.
2. Edición de David Hernández de la Fuente, ed. (2001). *Volumen II: Cantos XIII-XXIV*. ISBN 9788424922887.
3. Edición de David Hernández de la Fuente, ed. (2004). *Volumen III: Cantos XXV-XXXVI*. ISBN 9788424927035.
4. Edición de David Hernández de la FUente, ed. (2008). *Volumen IV: Cantos XXXVII-XLVIII*. ISBN 9788424902148.

Sobre Nono de Panópolis
* Hernández de la Fuente, David (2008). *Bakkhos Anax. Un estudio sobre Nono de Panópolis*. Nova Roma, 30. Madrid: CSIC. ISBN 978-84-00-08693-0.
* Livrea, Enrico (1987). "Il poeta e il Vescovo: la questione nonniana y la storia". *Prometheus* (en italiano) (13): 97–123. ISSN 0391-2698. doi:10.14601/prometheus-18986.

### Ligazóns externas

* R.F. Newbold resume a súa obra sobre as *Dionisíacas* *(en inglés)*.
* Nono de Panópolis no sitio da *Bibliotheca Augustana* (Augsburgo).

|  |  |
| --- | --- |
| Control de autoridades | 
* Wd: Q312916
* WorldCat
* VIAF: 34461071
* BAV: ADV10181379
* BIBSYS: 95005960
* BMT: 40288
* BNE: XX1166172
* BNF: 119178379
* BRE: 2670048
* CANTIC: a10418052
* CERL: cnp00395993
* CiNii: DA01320663
* DeutscheBio: 118588540
* EBID: ID
* EGAXA: vtls003657905
* FAST: 77977
* GEC: 0046310
* GND: 118588540
* ICCU: CFIV087000
* ISNI: 0000 0001 1617 5655
* LCCN: n81094864
* NKC: jn19981001895
* NLA: 35781855
* NLG: 25660
* NTA: 069607273
* OL: OL143723A
* openMLOL: 80189
* Orthodox Encyclopedia: 2577949
* SELIBR: 195978
* SNAC: w6g25p6q
* SUDOC: 034425004
* UNZ: NonnusPanopolis

 |